**Национален конкурс за детска рисунка „Рицарят в мен“**

***Включен под № 73 в Националния календар на МОН за изяви по интереси на децата и учениците за учебната 2017/2018 год.***

***Организатори на конкурса:* ОРДЕН НА РИЦАРИТЕ ТАМПЛИЕРИ НА ЙЕРУСАЛИМ ВЕЛИК ПРИОРАТ БЪЛГАРИЯ*,* Национален дворец на децата към Министерството на образованието и науката**

**1. Принципи и цели:**

• Целогодишно осмисляне на свободното време на децата и учениците;

• Подпомагане на процеса по усвояване на интелектуални, социални и професионални умения;

• Осигуряване на условия за откриване, стимулиране и развитие на способностите на деца с изявени дарби, повишаване на социалните умения на децата и учениците, формиране на нагласа за творческо развитие през целия живот.

**II. Условия за участие:**

*Рицарството е ковачницата, в която горещото сърце се оформя като меч, след като e подложено на много удари. След това то се закалява в хладната вода на реалността. Подобно на стоманата, това закалено сърце е способно не само да мечтае за по-добър свят, но и притежава силата да изкоренява злото. Призванието на рицаря е да оформя света от груба скала в изящна скулптура – такъв, какъвто го е замислил Творецът при неговото създаване.*

*Да служиш на обществото, да помагаш на възрастни, слаби и беззащитни хора, да проявиш смелост и себеотрицание, да спасяваш и да помагаш на хората в нужда – това е неподвластният на времето рицарски идеал, който не е продукт на природата, а е лична потребност и необходимост.*

**Идеята на конкурса е да провокира ученици от V до VІІІ клас (включително) чрез рисунките си да пресъздадат рицарството – като изграждане на личности и характери, като школа за израстване и развитие.**

През учебната 2017/2018 година се провежда неговото трето издание. Конкурсът е включен в Календара на МОН под № 73.

**Конкурсът се провежда в 3 (три) етапа:**

• УЧИЛИЩЕН;

• РЕГИОНАЛЕН;

• НАЦИОНАЛЕН.

**УЧИЛИЩЕН ЕТАП**

* **Училищният етап се провежда в периода октомври 2017 г. – февруари 2018 г.**
* **В него могат да вземат участие всички ученици от всички видове училища (V–VІІІ) клас**.
* **Брой рисунки: Не повече от 1 (една) рисунка на участник**.
* Всеки учител по изобразително изкуство от всяко училище на територията на Република България оценява рисунките и **определя за награждаване със специална** **грамота 10 (десет) от тях. Първите 5 (пет) от тези рисунки се класират за Регионалния етап.**
* Грамоти получават също директорът на училището и учителят по изобразително изкуство.
* След приключване на училищния етап се организира тържество във всяко училище, участвало в конкурса, за връчване на изброените по-горе грамоти.

**РЕГИОНАЛЕН ЕТАП**

* Творбите от този етап се оценяват от жури, съставено от учители по изобразително изкуство, предложени от регионалните инспекторати по образованието в страната.
* **Класираните за Регионалния етап 5 рисунки от всяко училище задължително са придружени от попълнен типов „Формуляр за участие“!**
* **Регионалният етап се провежда от 04.03.2018 г. до 10.04.2018 г.**
* **Журито на Регионалния етап оценява и подбира:**
* **Шестте най-добри рисунки, които участват в националния етап!** (*Това условие важи за области, в които има не повече от 3 (три) училища, взели участие в конкурса.*)
* *При участие на повече от 3 (три) училища от дадена област максималният брой на рисунките за Националния етап е 15 (петнадесет).*
* *При участие на повече от 20 (двадесет) училища от дадена област – максималният брой на рисунките е 60 (шестдесет).*
* **Първите трима наградени участници на регионалното ниво получават поощрителни награди.**
* **Рисунките трябва да бъдат изпратени в канцеларията на Велик Приорат България най-късно до 20.04 (април) 2018 г. на адрес: гр. София, ул. „ Богатица” № 10.**

**НАЦИОНАЛЕН ЕТАП**

* **Националният кръг на конкурса се провежда в периода 15.04.2018 – 30.04.2018. г.**
* **Победителите се обявяват на 01.06.2018 г. – Деня на детето.**

***ЗА УЧИЛИЩАТА, УЧАСТВАЩИ В КОНКУРСА:***

**Изисквания към творбите:**

* формат – 30/40 см.
* *Рисунките, които ще се изпращат за участие в Националния етап, задължително трябва да бъдат в паспарту!*
* *Рисунките се поставят в запечатани пликове.*
* *В плика задължително се прилага декларацията от родителите!*
* *В плика задължително се поставя лист, в който е написано името на ученика, училището, класа, от кое населено място е, името на директора на училището, името на учителя по рисуване и номер, който да съответства на номера от класирането на регионалния етап.*
* *Този лист и декларацията трябва да бъдат прикрепени към рисунката на детето с телбод.*
* *Върху пликовете се изписва само името на училището и от кой град е.*
* *Върху самите рисунки не се изписва нищо и не се поставят опознавателни знаци.*
* *Командерите на Командериите изпращат в таблица, по имейл и на хартиен носител списък с всички класирали се участници (от съответните училища, за които отговарят) до Канцеларията на Великия Приорат.*
* *В таблицата трябва да се нанесат името на ученика, училището, класа, от кое населено място е, името на директора на училището и името на учителя по рисуване.*
* Материалът за работа е по избор, според предпочитанието от участниците: акварел, темпера, пастели, туш, смесена техника и др.
* **КЛАСИРАЛИТЕ СЕ УЧЕНИЦИ НА ПЪРВО, ВТОРО И ТРЕТО МЯСТО В НАЦИОНАЛНИЯ КРЪГ ПОЛУЧАВАТ ПАРИЧНА СТИПЕНДИЯ ЗА ЕДНА УЧЕБНА ГОДИНА, ВРЪЧВАНА НА СПЕЦИАЛНА ЦЕРЕМОНИЯ ПО НАГРАЖДАВАНЕ.**
* **Рисунките, достигнали до Националния кръг, участват в изложба, организирана от ОРДЕНА НА РИЦАРИТЕ ТАМПЛИЕРИ НА ЙЕРУСАЛИМ, ВЕЛИК ПРИОРАТ – БЪЛГАРИЯ.**
* ***Предвидени са и други награди за учениците и учителите, участници в инициативата.***

**МОЛЯ, ОБЪРНЕТЕ ВНИМАНИЕ!**

1. **По отношение на авторските права** следва да имате предвид, че участвайки в Конкурса, Вие предоставяте авторските права над Вашата рисунка на организаторите.
2. **По отношение на съхранението на рисунките** следва **да имате** предвид, че рисунките в конкурса няма да бъдат връщани и ще бъдат използвани за изложби, интернет страници, плакати, публикации.
3. С явяването за получаване на награда участниците и техните родители се съгласяват да бъдат заснемани и материалът да бъде излъчван/публикуван в публичното пространство без каквото и да е допълнително възнаграждение от страна на Организатора.
4. **Условия за участие на творбите в конкурса:**

1) Рисунките трябва да бъдат подадени според регламента, като рисунки участници, неотговарящи на регламента, няма да бъдат допуснати в конкурса.

2) Задължително условие е всяка една рисунка да бъде придружена от попълнен Формуляр за участие, съдържащ трите имена и възрастта на участника, както и координати (телефон, електронна поща) за контакт.

**ВАЖНО:**

Лицевата страна и гърбът на рисунката **не трябва** да съдържат никакви идентификационни маркери за участника – име, адрес, възраст, училище и др. В противен случай няма да бъдат допуснати за участие.

*На* *гърба на рисунката да бъде прикрепен бял лист, на който е изписан градът* *и идентификационният номер на участника, който трябва да отговаря на* *номера на класацията, определена от учителя по рисуване в съответното училище. Учителите трябва да предадат списък с имената на класираните деца,* ***като под номер 1 е детето, класирано на първо място и т.н. до десето.*** *В плика да бъде поставен формулярът за участие.* ***Номерът на „Формуляра” не се изписва върху белия плик!***

3) В случай, че при подаването на рисунката кандидатът в конкурса не използва типовата бланка на „Формуляр за участие“, а друг подходящ придружаващ документ в свободен текст, задължително трябва да посочи:

3.1.) информация за автора на рисунката – трите имена, възраст, телефон, e-mail;

3.2.) както и да включи в свободния текст на документа следното: „*С настоящото декларираме своето съгласие предадената рисунка да бъде сканирана, снимана, публикувана и използвана в различни издания за целите на конкурса.*

***ВАЖНО!*** *Рисунки, за които* ***не е получено изричното писмено съгласие на автора (кандидата), няма да бъдат подложени на селекция и оценяване!***

4) Рисунки, изобразяващи определена личност, организация или име на търговска марка, няма да бъдат допуснати в конкурса.

5) Организаторът на конкурса не отговаря и не може да бъде привлечен в съдебни дела, свързани със собственост на регистриран профил.

6) Организаторът на конкурса си запазва правото да не допусне до участие предложения с неприлично съдържание.

7) Организаторът на конкурса не носи отговорност, ако въпреки надлежната проверка не установи, че участник/ци в конкурса са изпратили рисунки, които са отпечатвани/публикувани в печатни или интернет издания към момента на обявяването на конкурса, и/или с които са участвали в други подобни конкурси. В тези случаи отговорността за нарушаването на правилата на конкурса е изцяло за участника, който го е допуснал, като при установяване на подобно обстоятелство след награждаването на такъв участник Организаторът има право да откаже да подкрепи идеята на участника, нарушил правилата, и да изиска връщане на връчената награда.

8) При използване на сюжет или композиция от популярни или публикувани художествени произведения участникът е задължен да отрази това обстоятелство във Формуляра за участие в Раздел „Забележки“.

9) Организаторът на конкурса не носи отговорност за злоупотреби на лица към трети лица с използване/попълване на техни данни и/или рисунки.

10) Организаторът на конкурса не носи отговорност за погрешни или непълни данни.